text: Hjælp politiet med at finde 21-årig mand
  07 juni 2016 kl. 20.05
  Mand fra Øster Højst er kørt hjemmefra i nedtrykt sindstilstand.
  Kort før klokken 18.00 fik Syd- og Sønderjyllands Politi anmeldelse om, at en 21-årig mand var kørt fra sit hjem i Øster Højst ved Løgumkloster i nedtrykt sindstilstand. Han er formentlig kørt omkring klokken 16.15.
  - Han er kørt på en rød PGO Hot scooter med registreringsnummer AU2997. Det er vores bedste ledetråd lige nu, for den har en begrænset rækkevidde, siger vagtchef ved Syd- og Sønderjyllands Politi, Ivan Gohr Jensen, til TV SYD.
  Manden beskrives som dansk, 175-180 centimeter høj, almindelig af bygning og med kort, lyst hår.
  - Vi vil meget gerne have et praj på 114, hvis du har set manden på scooter eller har oplysninger i sagen, slutter vagtchefen.
  
  
  